ཀྲུང་གོ་བོད་ཀྱི་དྲ་བའི་འཕྲིན།ཟླ་བཅུ་གཅིག་པའི་ཚེས་བདུན་ཉིན་གྱི་ཕྱི་དྲོར།མཚོ་སྔོན་གྱིས་གསར་འགོད་པའི་དུས་ཆེན་ཐེངས་བཅུ་དགུ་བ་སླེབས་ལ་ཉེ་བའི་སྐབས་དང་བསྟུན་ནས།ཞིང་ཆེན་ཡོངས་ཀྱི་གསར་འགྱུར་གླེང་ཕྱོགས་བྱ་བའི་བཞུགས་མོལ་ཚོགས་འདུ་བསྡུས།མཚོ་སྔོན་ཞིང་ཆེན་ཏང་ཨུའི་ཧྲུའུ་ཅི།ཞིང་ཆེན་དམངས་ཆེན་རྒྱུན་ལས་ཨུ་ཡོན་ལྷན་ཁང་གི་ཀྲུའུ་རིན་ཝང་ཅན་ཅུན་ཚོགས་འདུར་ཞུགས་ནས་གཏམ་བཤད་དེ་ནན་གྱིས་བསྟན་དོན།ཞི་ཅིན་ཕིང་གི་དུས་རབས་གསར་བའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དགོངས་པ་ཁྲིད་སྟོན་དུ་བཟུང་ནས།ཏང་གི་ཚོགས་ཆེན་ཐེངས་བཅུ་དགུ་བ་དང་རྒྱལ་ཡོངས་དྲིལ་སྒྲོག་བསམ་བློ་བྱ་བའི་གྲོས་ཚོགས་ཀྱི་དགོངས་དོན་དངོས་འབེབས་མཐར་ཕྱིན་བྱས་ཏེ།འགན་ནུས་དང་འོས་འགན་ཡིད་ལ་དམ་པོར་འཛིན་དགོས་པ་དང་།ཏང་གི་བཀའ་གསུངས་བརྒྱུད་སྒྲོག་གང་ལེགས་བྱེད་པ།མི་དམངས་ཀྱི་རྐང་རྗེས་ཟིན་ཐོར་ལེགས་པོར་འགོད་པ།གསར་འགྱུར་གླེང་ཕྱོགས་ཀྱི་བརྒྱུད་སྒྲོག་དང་སྣེ་སྟོན།ཤུགས་རྐྱེན།སྤྱི་རྟོན་བཅས་ཀྱི་ནུས་པ་མངོན་གསལ་སྒོས་ཇེ་མཐོར་གཏོད་དགོས་ཟེར།